Държавен вестник, бр. 107, 2025 г., стр. 147

БРОЙ  107	
Д Ъ Р Ж А В Е Н  В Е С Т Н И К 	
СТР.  147  
(4) Оценката на риска при планирането 
и проектирането на строежи за ОБВВПИ се 
изработва като неразделна част от заданието 
за проектиране.
(5) При извършване на оценката на риска 
за строежи за ОБВВПИ се използват утвър­
дени в практиката и признати методики за 
оценка на риска при аварии, като може да се 
използва и алгоритъмът за оценка на риска 
от информационното приложение № 4.“
§ 7. В чл. 9 ал. 1 се изменя така:
„(1) Строежите за ОБВВПИ се изграждат 
извън границите на урбанизираните терито­
рии (населени места, селищни образувания 
и индустриални паркове) и в съответствие 
с предвижданията на общите и подробните 
устройствени планове след промяна на пред­
назначението на земята по реда на специален 
закон.“
§ 8. Член 10 се отменя.
§ 9. В чл. 11 ал. 3 се отменя.
§ 10. В чл. 12, ал. 1 думите „урбанизира­
ните територии“ се заменят с „границите на 
урбанизираните територии (населени места, 
селищни образувания и индустриални парко­
ве)“ и думите „разпоредбите на глава седма 
от ЗУТ“ се заменят с „чл. 59, ал. 1 от ЗУТ“.
§ 11. В чл. 13 се правят следните изменения 
и допълнения:
1. В ал. 1:
а) в т. 1 след „думите „комплекс от сгради,“ 
се добавя „постройки“;
б) в т. 2 думата „необходими“ за заменя с 
„необходимите“;
в) в т. 3 думата „пътища“ се заменя с 
„пътищата“;
г) в т. 4 думите „технически средства“ се 
заменят с „местоположението на техническите 
средства“.
2. В ал. 2 изречение трето се отменя.
3. Създава се ал. 3:
„(3) В обяснителната записка към ПУП 
се прилагат изчисленията и обосновката за 
предвидените защитни съоръжения.“
§ 12. Член 14 се изменя така:
„Чл. 14. (1) Защитните съоръжения сре­
щу разпространяване на взрив от сградите, 
съоръженията и площадките с потенциален 
риск от взрив се проектират в зависимост от 
установените рискове и конкретните условия 
с цел намаляване на енергията на взрива.
(2) Защитните съоръжения могат да бъдат 
изградени като земни насипи (валове), насип 
(тристранно земно покритие) върху сградата, 
защитни монолитни стени, смесен тип – за­
щитна стена и земен насип, и като водно 
защитно съоръжение.
(3) Земният насип се проектира с височина, 
равна на котата на корниза на сградите – при 
сгради с корнизи, или до котата на най-висо­
ката точка на ограждащите стени – при сгради 
без корнизи и без стрехи, с наклон не по-ма­
лък от 45 градуса, с широчина в основата не 
по-малка от 5 m, а при върха – не по-малка 
от 1 m. Земният насип трябва да отстои от 
сградите на разстояние не по-малко от 1 m 
и не по-голямо от 3 m.
(4) Защитните съоръжения смесен тип се 
проектират с височина, равна на котата на 
корниза на сградите – при сгради с корни­
зи, или до котата на най-високата точка на 
ограждащите стени – при сгради без корнизи 
и без стрехи. Стената на защитното съоръже­
ние се изгражда на разстояние от сградите 
не по-малко от 1 m и не по-голямо от 3 m. 
Земният насип при върха е с широчина не 
по-малка от 1 m, а в основата – не по-малка 
от 3 m.
(5) За осигуряване на по-висока степен 
на защита и в съответствие с техническото 
задание височината на земния насип или 
защитното съоръжение смесен тип може 
да бъде увеличена. Примерни параметри 
за такива защитни съоръжения са дадени в 
приложение № 4а.
(6) Допуска се укрепване на устойчивостта 
на откоса със стена, по-ниска от ½ от висо­
чината на сградата, но не повече от 1 m. За 
предотвратяване на ерозията земният насип 
може да бъде защитен с мрежа.
(7) Тристанното земно покритие на сградата 
се изгражда като насип в посока на действието 
на взрива към застрашения обект. Дебелината 
на земното покритие не може да бъде по-малка 
от 1 m. Когато застрашеният обект се намира 
в посоката на действието на взрива, допуска 
се пред незащитената страна на сградата да се 
изгради земен насип или защитно съоръжение 
от смесен тип на разстояние, позволяващо 
нормалното функциониране на сградата, но 
не по-голямо от 6 m.
(8) Допуска се, когато е невъзможно из­
граждане на земен насип, защитно съоръже­
ние от смесен тип или тристранно покритие 
със земен насип, защитното съоръжение да 
се проектира със защитна монолитна стома­
нобетонна конструкция с наклон 85 градуса, 
която да осигурява безопасност, съобразно 
технологичните изисквания в заданието за 
проектиране.
(9) Допуска се тристранна защита (със земен 
насип, защитно съоръжение от смесен тип 
или монолитна стоманобетонна конструкция) 
в случаите, когато незащитената страна не 
застрашава сградите откъм нея.
(10) Земният насип се изгражда от плас­
тични или сипещи се материали, като се 
забранява използването на камъни, чакъл 
и горими материали. Каменни или бетонни 
блокове, по-големи от 200 mm, са допустими 
само във вътрешността на насипа. Те трябва 
да бъдат покрити с поне 1 m почва от всички 
страни с изключение на основата.“
§ 13. В чл. 15 се правят следните изменения 
и допълнения:
1. Алинея 1 се изменя така:
„(1) „Минималните безопасни разстояния 
R (m) от сгради, съоръжения и площадки с